A qim kan a mmi ḥebbu: a t-d-leqwḍeḍ, a t-zzuḍ di bufṛaḥ…lamaεna ilaq uqbel ad tzzuḍ ad t-sfexseḍ ciṭah akken ad ildi, neγ ma ulac iṭaṛḍiq. Ah! Cfiγ Muḥd agi yinnu, akw-d warrac nni ilewsan-iw, mi daγ-ǧǧan nezzi ad neddem abelluḍ wayeḍ akken ad t-negger γer bufṛaḥ, nitni ad-aγ-d-gren yiwen neγ sin iḥellaḍ ur nefaxs ara, dγa mi ṭaṛḍqen niteni ad tarḍqen d taḍṣa…laεb n warrac...anaγ ay ussan nni…ila laẓ, lamaεna ay ziḍ-it, …(amaken ad d-dduqes…) ihi a k-qqaṛeγ, ad t-nezzu, s yenna ad tneskkew, s yenna ad t-nebri di tsirt…ad yuγal d awren…lamaεna a mmi d amqenin, ittenneḍ deg imi am qeccuc…dγa ma teggid-t-d d aγṛum, ur isεa ara laεḍma ad iṭṭef d taḥbult, i ttcerrig ur tezmireḍ ara maḍi ad t-siwḍeḍ γer bufṛah d taḥbult teddukel…d amqenin ama d seksu, ama d aγṛum…dacu, iṭṭef deg-neγ taṛwiḥt…ur nettuγal ara am winna is yeqqaṛen: tfuh a taga yebbwa bubu…Ihi a mmi γef wayen i nsaεdda,